CELEX: 32013R0107
Language: et
Date: 2013-02-05 00:00:00
Title: Komisjoni määrus (EL) nr 107/2013, 5. veebruar 2013 , millega muudetakse Euroopa Parlamendi ja nõukogu direktiivi 2002/32/EÜ I lisa seoses melamiini piirnormidega lemmikloomatoidu konservides  EMPs kohaldatav tekst

6.2.2013   
            
            
               ET
            
            
               Euroopa Liidu Teataja
            
            
               L 35/1
            
         KOMISJONI MÄÄRUS (EL) nr 107/2013,
   5. veebruar 2013,
   millega muudetakse Euroopa Parlamendi ja nõukogu direktiivi 2002/32/EÜ I lisa seoses melamiini piirnormidega lemmikloomatoidu konservides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 7. mai 2002. aasta direktiivi 2002/32/EÜ loomatoidus leiduvate soovimatute ainete kohta, (1) eriti selle artikli 8 lõiget 1,
   ning arvestades järgmist:
   
               (1)
            
            
               Direktiivis 2002/32/EÜ on sätestatud, et selliste loomasöödaks ettenähtud toodete kasutamine, mis sisaldavad soovimatuid aineid üle kõnealuse direktiivi I lisas sätestatud piirnormide, on keelatud.
            
         
               (2)
            
            
               On esitatud teavet selle kohta, et lemmikloomatoidu konservitooside kattematerjalis kasutatakse melamiini, mis võib migreeruda lemmikloomatoitu. Samasuguse kattekihiga konservitoose kasutatakse ka toidu konserveerimisel ning kooskõlas Euroopa Toiduohutusameti (EFSA) teadusliku arvamusega toidus ja söödas esineva melamiini (2) kohta on komisjoni 14. jaanuari 2011. aasta määruses (EL) nr 10/2011 toiduga kokkupuutumiseks ettenähtud plastikmaterjalide ja -esemete kohta (3) (mida on muudetud määrusega (EL) nr 1282/2011) (4) konserveeritud toidu suhtes sätestatud migratsiooni konkreetne piirnorm (SML) 2,5 mg/kg.
            
         
               (3)
            
            
               
                  Codex alimentarius’e komisjon on kehtestanud söödas ja toidus esineva melamiini piirnormid, (5) mida kohaldatakse sellise sööda suhtes mida müüakse, samas kui direktiivis 2002/32/EÜ sätestatud piirnorme kohaldatakse sööda suhtes, mille niiskusesisaldus on 12 %.
            
         
               (4)
            
            
               Hiljuti esitatud teabest ilmneb, et melamiin võib migreeruda lemmikloomade märgtoidu konservitooside kattekihist 12-protsendilise niiskusesisaldusega sööda piirnormi 2,5 mg/kg ületavas koguses, kuid see kogus jääb alla lemmikloomade märgtoidu suhtes kehtestatud migratsiooni konkreetset piirnormi 2,5 mg/kg. Võttes arvesse tehniliste ja teaduslike teadmiste arengut, on asjakohane kehtestada melamiini piirnorm 2,5 mg/kg, mida kohaldatakse sellise lemmikloomade konserveeritud märgtoidu suhtes, mis on müügil, kooskõlas konserveeritud toidu suhtes ettenähtuga.
            
         
               (5)
            
            
               Seepärast tuleks direktiivi 2002/32/EÜ vastavalt muuta.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega ning ei Euroopa Parlament ega nõukogu ei ole vastuväiteid esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Direktiivi 2002/32/EÜ I lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. veebruar 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 140, 30.5.2002, lk 10.
   
      (2)  Toiduahelas olevate saasteainetega tegeleva Euroopa Toiduohutusameti teaduskomisjon ja toiduga kokkupuutuvate materjalide, ensüümide, lõhna- ja maitseainete ning abiainete teaduskomisjon; Scientific Opinion on Melamine in Food and Feed. EFSA Journal 2010; 8(4):1573. [lk 145]. doi:10.2903/j.efsa.2010.1573. Kättesaadav internetis: http://www.efsa.europa.eu/en/scdocs/doc/1573.pdf.
   
      (3)  ELT L 12, 15.1.2011, lk 1.
   
      (4)  ELT L 328, 10.12.2011, lk 22.
   
      (5)  Report on the Thirty-Third Session of the Joint FAO/WHO Food Standards Programme, codex alimentarius’e komisjon, Genf, Šveits, 5.–9. juuli 2010 (ALINORM 10/33/REP).
   
      LISA
      Direktiivi 2002/32/EÜ I lisa I jaotise 7. punkt asendatakse järgmisega:
      
         
                     Soovimatud ained
                  
                  
                     Loomasöödaks ettenähtud tooted
                  
                  
                     Piirnorm (mg/kg (ppm)) sööda puhul, mille niiskusesisaldus on 12 %
                  
               
                     
                                 „7.
                              
                              
                                 Melamiin (9)
                              
                           
                  
                     Sööt,
                  
                  
                     2,5
                  
               
                     välja arvatud:
                  
                  
                      
                  
               
                     
                                 —
                              
                              
                                 konservitoosis lemmikloomatoit;
                              
                           
                  
                     2,5 (1)
                     
                  
               
                     
                                 —
                              
                              
                                 järgmised söödalisandid:
                              
                           
                  
                      
                  
               
                     
                                 - -
                              
                              
                                 guanidiinäädikhape;
                              
                           
                  
                     —
                  
               
                     
                                 - -
                              
                              
                                 uurea;
                              
                           
                  
                     —
                  
               
                     
                                 - -
                              
                              
                                 biureet.
                              
                           
                  
                     —
                  
               
      
         (1)  Piirnormi kohaldatakse sellise konservitoosis lemmikloomatoidu suhtes, mis on müügil.”